section_heading: Radnja i struktura
paragraph_text: Gledana u cjelini, knjiga ima značajke vodiča koji pomaže u razumijevanju i prevenciji raka vrata maternice.<ref>[https://www.vecernji.hr/vijesti/predstavljena-knjiga-one-misle-da-smo-male-245547 Elena Čuljat, Predstavljena knjiga "One misle da smo male", Večernji list, 28. siječnja 2011.] (pristupljeno 24. prosinca 2017.) Čitatelju pruža jasne informacije o uzrocima i načinima sprječavanja tog oboljenja. Pokazuje složenost ljudskih odnosa, mentalnih i fizičkih, te smjera k tome da na njima prilagođen način potakne mlade na odgovorno spolno ponašanje i razvoj navike čuvanja vlastitog zdravlja.<ref>Julijana Matanović, Anka Dorić: One misle da smo male, Najbolje knjige, portal za knjigoljupce (pristupljeno 24. prosinca 2017.) Nastala je bez komercijalnih izvora financiranja. Matanović i Dorić su je pripremale u slobodno vrijeme i vlastitim sredstvima. Uredio ju je Zoran Maljković, a izdala Mozaik knjiga. Riječ je o prvom zabavno-edukativnom štivu takve vrste u Hrvatskoj, i šire.